— На першым сходзе я заявіў, што прыйшоў у гаспадарку надоўга, і ўзяўся за працоўную дысцыпліну. Мой прынцып: “Калі рабіць, то толькі добра”. Даводзілася і развітвацца з некаторымі. Паступова ў калектыве з’яўляўся настрой працаваць, вера ў перспектыву. Гаспадарка замыкала абласную зводку па выручцы на працаўніка, праз некалькі гадоў трапілі ў першую сотню лепшых гаспадарак. Растуць эканамічныя паказчыкі, павышаецца валавая вытворчасць прадукцыі. Рэнтабельнасць малака з адмоўнай узнялася да 20 працэнтаў.